[image: ISO_9001-14001s][image: G_111]ОБЩИНА БУРГАС
8000 Бургас, ул.”Александровска” № 26
тел. централа: 056/ 84 09 15-19; факс: 056/ 84 13 14
www.burgas.bg; електронна поща: obshtina@burgas.bg

		


ДО  
ПРЕДСЕДАТЕЛЯ НА
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА
от
ДИМИТЪР НИКОЛОВ – КМЕТ НА ОБЩИНА БУРГАС


ОТНОСНО: Допълване на Годишната програма за управление и разпореждане с имоти общинска собственост за 2014 година и одобряване на техническо задание и разрешаване изработване на Подробен устройствен план – Парцеларен план за корекция на трасето на река Отманлийска, землище кв. Крайморие.


УВАЖАЕМИ ОБЩИНСКИ СЪВЕТНИЦИ,
Моля на основание чл.31, ал.5 от Правилника за организацията и дейността на Общинския съвет и взаимодействието му с общинската администрация на Община Бургас на насроченото за 16.12.2014г. заседание на Общински съвет да бъде разгледана настоящата докладна записка. Необходимо е вземане на спешни превантивни мерки, за преодоляване последствията от падналите проливни дъждове през месеци септември и октомври на 2014 година. При наводнение бяха засегнати всички сгради в рибарско селище. Потопени бяха всички първи етажи, тъй като височината на водата достигна над 1.80 м. над терена. Залети и частично разрушени бяха административни и  жилищни сгради на територията на Разсадника, Помпена станция на ВиК–Бургас, сграда и трафопост. Повредени и разрушени бяха мостове, водостоци, подпорни стени и прагове, по коритото на р. „Отманлийска“ и притока  р. „Узунджията“. Вследствие на обилните валежи, придошлите води отнеха два човешки живота.
Във връзка с изложеното, Община Бургас възложи изготвяне на ТИП за обект: “Изготвяне на технически и работен проект за корекция на дере и коритото на р.Отманлийска, община Бургас.
Понастоящем течението на р. Отманлийска се влива директно в канал, разположен в северната част на територията на обособеното с влязъл в сила ПУП-ПРЗ „Рибарско селище“ (бивша м. „Ченгене скеле“), землище кв.Крайморие, в зона със съществуващи преместваеми обекти за рибарски хижи, в която е предвидено изграждането и на пречиствателна станция за обслужване на селището. Старото корито на реката, което към момента представлява дере и през него преминават събрани повърхностни води се влива в морето в зоната, предвидена с ПУП-ПРЗ в процедура за изграждане на рибарско пристанище. 
Събраните от огромна водосборна област води могат да се оттичат единствено през съществуващо съоръжение в коригираното устие на р.Отманлийска и през съществуващ водосток под пътна връзка с общински път, които са в лошо състояние и с недостатъчно сечение.
С цел да се избегне реалната опасност от бедствени ситуации и за да се контролира процеса на събиране и оттичане на дъждовните води към Черно море са предприети спешни мерки за корекция и подобряване проводимостта на съществуващото и на старото корито /дере/ на р. Отманлийска и отводнителните съоръжения на съществуващи пътища, при спазване на действащите нормативни изисквания в областта на хидротехническото строителство.
Извършено е проучване на терена и течението и е изготвено геодезическо заснемане на коритото и съоръженията.
В обхвата на разработката попада територия извън границите на населеното място гр.Бургас. Изготвена е актуална извадка от действащата КК на гр.Бургас с отразени засегнатите имоти. Основно предвидените дейности са в поземлени имоти, представляващи земи и гори от държавния горски фонд и общински земеделски земи. Частично се засягат частни имоти, през които и към момента преминава речното течение.
В резултат на проучването се доказва необходимост от изграждане на два едноотворни  моста, със стоманобетонна монолитно изпълнена конструкция,  със светла дължина на отвора 6м и 10м, реконструкция на съоръжението по път BGS 1037 и изграждане на мост с цел провеждане на води в зоната югоизточно от Рибарското селище.
	Проектът е разгледан на заседание на Общинският експертен съвет по устройство на територията, проведено на 19.11.14г. На база технически и работен проект за Корекция на дере и коритото на р.Отманлийска, Община Бургас е необходимо да се изработи ПУП-ПП за трасето на речното корито и съоръженията по него, съгласно изискванията на Закона за горите.
Служебно е изготвено Техническо задание за Подробен устройствен план – Парцеларен план за корекция на трасето на река Отманлийска, съгласно чл.125 от ЗУТ, с което е определен обхватът на бъдещото трасе. С парцеларния план е предвидено реализиране на корекция на съществуващото дере, посредством изграждане на корито, с ширина на дъното 12 – 14м., откос – 1м., височина на стените от 1.5м. и земна дига 1:1.5.
Обхватът на ПУП-ПП, попада в границите на землището на кв. Крайморие, в участъка от пресичането на реката с пътя Бургас – Созопол до вливането и в Черно море, извън границите на урбанизираната територия. Съгласно предвижданията на одобрения ОУП на гр. Бургас, територията, в обхвата на Парцеларния план представлява устройствена зона 07079/84 – територия за озеленяване, спорт и атракции, за спортни и атракционни обекти със специфичен устройствен режим, конкретизиран с ПУП, чийто показатели не могат да надхвърлят пределно допустимите; 07079/83 – територия за рибарско селище; 07079/83а – Територия за пристанище, пристанищни съоръжения  и брегоукрепителни и брегозащитни съоръжения; 07079/88 – рекреационни гори и лесопаркове; 07079/91 - Територии за вилни зони. Обхватът на настоящият ПУП-ПП попада изцяло в зони „А“ и „Б“по ЗУЧК.  
Техническото задание и предложение за ПУП-ПП са разгледани на заседание на ЕСУТ и в Протокол-Решение №37/10.12.2014г., т.1 от дневния ред ОЕСУТ изразява положително становище по представеното техническо задание, като се констатира необходимостта от провеждане на процедура по Закона за горите, предвид начина на трайно ползване и собствеността на засегнатите имоти.


С писмо с изх.2169/08.12.2014г.,  ТП“Държавно горско стопанство - Бургас“,  подкрепя инициативата на Община Бургас, като изразява принципно положително становище по представения проект и констатира необходимостта от провеждане на процедура по промяна предназначението на засегнатите имоти – горска територия, държавна частна собственост, спазвайки разпоредбите на чл.73, ал.5 от Закона за горите.
С писмо вх. №86-64/11.12.14г. Община Бургас е уведомила РИОСВ – Бургас за инвестиционното намерение. 
Предвид необходимостта от спешно реализиране на мероприятията по корекция на речното корито и важността на дейности за предотвратяване на бедствия и защита здравето и живота на хората е целесъобразно обектът да бъде обявен за обект от първостепенно значение за Община Бургас и да бъде включен в Раздел VІ „Обекти от първостепенно значение“ на Годишната програма за управление и разпореждане с имоти общинска собственост за 2014 год. на община Бургас.
В този случай са приложими разпоредбите на чл.73, ал.5 от Закона за Горите, предвиждащи че от датата на влизане в сила на подробния устройствен план, предназначението на имота се счита за променено, при условие, че отреждането му е за обекти от първостепенно значение за общината  по смисъла на Закона за устройство на територията, които след изграждането им стават публична общинска собственост. 
Съгласно нормата на чл.3, ал.2, т.3 от Закона за общинската собственост имотите, предназначени за трайно задоволяване на обществени потребности от местно значение за такива публична общинска собственост се определят от общинския съвет.
Предвид изложеното и на основание чл. 21, ал.1, т.8 от Закона за местното самоуправление и местната администрация и чл.3, ал.2, т.3, чл.8, ал.9 от Закона за общинската собственост във връзка с чл. 73, ал.5 от Закона за горите и §5, т.73 от Допълнителните разпоредби към Закона за устройства на територията, писмо с изх.2169/08.12.2014г.,  ТП“Държавно горско стопанство - Бургас“, Протокол-Решение №35/19.11.14г на ОЕСУТ, Протокол-Решение №37/10.12.2014г., на ОЕСУТ, предлагам, Общински съвет - Бургас да вземе следните

Р Е Ш Е Н И Я

І. На основание чл. 21, ал.1, т.8 от ЗМСМА, чл. 8, ал.9 от Закона за общинската собственост, във връзка с §5, т.73 от Допълнителните разпоредби към Закона за устройства на територията чл. 73, ал.5 от Закона за горите:  
1. ДОПЪЛВА с обект „Корекция на дере и корито на р.Отманлийска, община Бургас“.  Раздел VІ „Обекти от първостепенно значение“ на Годишната програма за управление и разпореждане с имоти общинска собственост за 2014 год. на община Бургас, приета от Общински съвет - Бургас с Решение по т. 7 от дневния ред на Тридесет и второто заседание на Общинския съвет-Бургас, проведено на 28.01.2014 г, допълнена с Решение по т.23 от дневния ред на Тридесет и петото заседание на Общинския съвет-Бургас, проведено на 25.03.2014 г. 
2. С решението по т.ІІ, 1 да се актуализира Годишната програма за управление и разпореждане с имоти общинска собственост за 2014 год. и да се публикува на сайта на Община Бургас.

ІІ. На основание чл.21, ал.1, т.11 от ЗМСМА, чл.124а, ал.1, чл.124б, ал.1 от ЗУТ Общински съвет – Бургас одобрява задание и разрешава изработване на Подробен устройствен план – Парцеларен план за корекция на трасето на река Отманлийска, землище кв. Крайморие.

Разработката да се изготви в обем и съдържание, съгласно изискванията на Наредба №8 за ОС на УСП, върху актуална извадка от КК. 
Към ПУП-ПП да се изготви подробно геодезическо заснемане с отразени всички елементи на специализирания кадастър. Парцеларния план да се съгласува с експлоатационните дружества и контролните органи.
Да се изготви трасировъчен чертеж с регистър на засегнатите от трасето имоти и координатен регистър на подробните точки.
Решението да се разгласи по реда на чл.124б, ал.2 от ЗУТ.

Приложения: извадка от ОУП на гр. Бургас, Техническо задание, писмо с изх.2169/08.12.2014г.,  ТП“Държавно горско стопанство - Бургас“, Предложение за ПУП-ПП за корекция на трасето на река Отманлийска, землище кв. Крайморие, Протокол-Решение №35/19.11.14г на ОЕСУТ, Протокол-Решение №37/10.12.2014г., на ОЕСУТ.



ДИМИТЪР НИКОЛОВ
Кмет на Община Бургас

